Hindiston aviatsiya bazasidagi jangarilarni bartaraf qilish bo‘yicha maxsus operatsiya yakunlandi

Hindiston shimolidagi aviabazaga hujum uyushtirgan jangarilar, ularni siqib chiqarishga qaratilgan va 14 soat davom etgan operatsiya natijasida yo‘q qilindi. Bu haqda mahalliy politsiya xodimlari bergan ma’lumotlarga asosan “Interfaks” xabar qilmoqda.

To‘rt nafar terrorchining barchasi halok bo‘ldi.
Jangarilar guruhi Hindistonning Pokiston bilan chegarasi yaqinida, Panjob shtatida joylashgan Patxankot aviatsiya bazasiga hujum qilgan bo‘lib, ular orasida Hindiston harbiy kuchlarining formasini kiyib olganlar ham bo‘lgan.
G‘arb OAVlari hindistonlik harbiylardan ham qurbonlar bo‘lgani haqida xabar bergan bo‘lsa-da, politsiya bu ma’lumotlarni tasdiqlamadi.